Diari Oficial de la Generalitat Valenciana


Sumari del DOGV 3435, del 16-02-1999 (1999/1257)

DECRET 21/1999, de 9 de febrer, del Govern Valencià, pel qual s'aprova la constitució de l'entitat local d'àmbit territorial inferior al municipal, Jesús Pobre, al terme municipal de Dénia.
---------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1999/02/09/21/dof/vci/html**

### Dades del document

Número de DOGV
:   3435

Data del DOGV
:   16-02-1999

Secció del DOGV
:   I. DISPOSICIONS GENERALS

Número del document
:   1999/1257


Data del document
:   09-02-1999

Organisme emissor
:   Conselleria de Presidència

Tipus de document
:   Decret

Anàlisi jurídica

 Descriptors 

:   * Dénia
    * administració local

DECRET 21/1999, de 9 de febrer, del Govern Valencià, pel qual s'aprova la constitució de l'entitat local d'àmbit territorial inferior al municipal, Jesús Pobre, al terme municipal de Dénia. [1999/X1257]
  
La majoria de veïns residents al nucli del Jesús Pobre va iniciar el procediment per a la constitució d'una entitat local d'àmbit territorial inferior al municipal, en l'esmentat nucli. L'Ajuntament de Dénia va instruir el corresponent expedient d'acord amb les prescripcions de la Llei 7/1985, de 2 d'abril, Reguladora de les Bases del Règim Local, el Reial Decret Legislatiu 781/1986, de 18 d'abril, pel qual s'aprova el text refós de les disposicions legals vigents en matèria de règim local, i el Reial Decret 1.690/1986, d'11 de juliol, pel qual s'aprova el Reglament de Població i Demarcació Territorial de les Entitats Locals. La corporació municipal va manifestar, mitjançant acord plenari, la seua voluntat descentralitzadora favorable a la constitució d'una entitat local inframunicipal a Jesús Pobre.
  
L'article 31.8 de la Llei Orgànica 5/1982, d'1 de juliol, d'Estatut d'Autonomia de la Comunitat Valenciana, atribueix a la Generalitat Valenciana la competència exclusiva en règim local, competència que és conforme amb allò disposat en l'article 3.2 a) i 45 de la Llei 7/1985, de 2 d'abril, Reguladora de les Bases de Règim Local, i el Govern Valencià és competent per a resoldre aquest expedient, segons allò previst en l'article 42 d) del Reglament de Població i Demarcació Territorial, i l'article 41 a) del Reial Decret Legislatiu 781/1986, de 18 d'abril, pel qual s'aprova el Text Refós de les disposicions legals vigents en matèria de règim local.
  
Per tant, d'acord amb la proposta elevada pel conseller de Presidència, en què s'acredita el compliment de les prescripcions exigides en la legislació vigent, tant de caràcter procedimental com substantives, després de la deliberació prèvia del Govern Valencià en la reunió del dia 9 de febrer de 1999,
  
DECRETE
  
Article 1
  
Es constitueix l'entitat local d'àmbit territorial inferior al municipal amb la denominació de Jesús Pobre, al terme municipal de Dénia.
  
Article 2
  
Es constituirà una comissió gestora que regirà la nova entitat fins a les pròximes eleccions locals, conforme a allò disposat en el Decret 102/1988, de 18 de juliol, del Govern Valencià.
  
Article 3
  
Una vegada constituïda l'entitat local que es crea, els seus límits territorials i la separació patrimonial corresponent seran determinats a proposta de la comissió gestora per acord de l'ajuntament, el qual haurà de ser adoptat en el termini de trenta dies, des de la recepció de la proposta de la comissió gestora.
  
Si l'ajuntament no adopta l'acord en el termini indicat en el paràgraf primer d'aquest article, serà determinat per la Conselleria de Presidència.
  
Article 4
  
Es faculta la Conselleria de Presidència per dictar les disposicions que puguen exigir el compliment d'aquest decret.
  
Contra el present decret, que posa fi a la via administrativa, es podrà interposar recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats a partir de l'endemà de la seua publicació d'aquest decret en el Diari Oficial de la Generalitat Valenciana, de conformitat amb allò que estableixen els articles 10 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa. Tot això sense perjudici que s'utilitze qualsevol altra via que es considere oportuna.
  
València, 9 de febrer de 1999
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller de Presidència,


Còpia Permalink ELI